**VILNIAUS KRIKŠČIONIŲ GIMNAZIJA**

**VILNIAUS MIESTO MOKYKLŲ ŠEŠTŲ KLASIŲ MOKINIŲ DIKTANTO KONKURSO „PAUKŠČIO SKRYDIS“ NUOSTATAI**

1. **BENDROSIOS NUOSTATOS**

Vilniaus miesto mokyklų šeštų klasių mokinių diktanto konkurso „Paukščio skrydis“ nuostatai reglamentuoja konkurso tikslus, dalyvavimo sąlygas, organizavimo bei darbų vertinimo tvarką.

1. **TIKSLAI IR UŽDAVINIAI**

**Tikslas**: padėti mokiniams suvokti save kaip lietuvių kalbos puoselėtoją ir kūrėją, lavinti rašymo įgūdžius.

**Uždaviniai**:

 1. Lavinti mokinių įgūdžius rašyti tekstus taisyklinga, aiškia kalba.

 2. Skatinti mokinius taikyti išmoktas rašybos ir skyrybos taisykles.

1. **DALYVIAI**

 Konkursas skiriamas Vilniaus miesto mokyklų šeštų klasių mokiniams.

1. **LAIKAS IR VIETA**

 Konkursas vyks **2019 m. lapkričio 7 d. 12.30 val**.

Vilniaus krikščionių gimnazijoje, Bitėnų 2C, Vilnius. Konkurso trukmė – 45 min.

1. **DALYVIŲ REGISTRACIJA**

 Kiekviena Vilniaus miesto mokykla gali į konkursą užregistruoti **ne daugiau kaip 3–4** mokinius. Registracija vyks iki **2019 m. spalio 31 d. 17 val.** Dalyvio anketą atsiųsti adresu irmaniuniavaite@gmail.com. Dalyvio anketoje reikia nurodyti mokinio vardą, pavardę, mokyklą, ruošiančio mokytojo vardą, pavardę.

1. **KONKURSO ORGANIZAVIMAS**

 1. Konkurso užduotis rengia konkurso organizatoriai.

 2. Diktantas bus rašomas pagal penktoje klasėje išmoktas taisykles: nosinių raidžių rašyba žodžių šaknyse, priešdėlių rašyba, priebalsių supanašėjimas ir susiliejimas, ilgųjų ir trumpųjų balsių rašyba žodžio kamiene ir galūnėje, daiktavardžių ir būdvardžių rašyba, sudėtingesnės rašybos atvejai, vienarūšių sakinio dalių, sudėtinio sakinio dėmenų, kreipinių skyryba.

3. Mokiniai privalo pasirūpinti rašymo priemonėmis (mėlynas rašiklis).

1. **VERTINIMAS IR APDOVANOJIMAI**

1. Konkurso dalyvius vertins Vilniaus krikščionių gimnazijos direktoriaus įsakymu sudaryta komisija.

2. Komisija vertins darbus pagal lietuvių kalbos diktanto vertinimo normas.

3. Diktanto konkurso rezultatai bus išsiunčiami visoms dalyvaujančioms mokykloms el. paštu.

4. Konkurso dalyviai ir jų mokytojai bus apdovanoti padėkos raštais, o I–III vietų laimėtojai ir atminimo dovanėlėmis.

1. **ORGANIZATORIAI**

 Vilniaus krikščionių gimnazijos vyr. mokytoja Irma Niuniavaitė, lietuvių kalbos mokytoja Rūta Bagdonienė ir lietuvių kalbos mokytoja Sonata Žukauskienė.

Kontaktai

Irma Niuniavaitė

Tel. nr. 860993168

El. paštas irmaniuniavaite@gmail.com